pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.สุชาติ เผย ยอด ม33เรารักกัน ทะลุ 8.2 ล้านคน ย้ำ ผู้ไม่มีสมาร์ทโฟนและไม่เคยลงทะเบียนเลย รีบติดต่อ สปส.ทั่วประเทศ 15 – 28 มี.ค.นี้
วันจันทร์ที่ 8 มีนาคม 2564
รมว.สุชาติ เผย ยอด ม33เรารักกัน ทะลุ 8.2 ล้านคน ย้ํา ผู้ไม่มีสมาร์ทโฟนและไม่เคยลงทะเบียนเลย รีบติดต่อ สปส.ทั่วประเทศ 15 – 28 มี.ค.นี้
รัฐมนตรีว่าการกระทรวงแรงงาน เผย ยอดลงทะเบียน ม33เรารักกัน ตั้งแต่วันที่ 21 ก.พ.-7 มี.ค.64 จํานวนทั้งสิ้น 8,208,286 คน พร้อมเปิดให้ผู้ประกันตนกลุ่มที่ไม่มีสมาร์ทโฟน และยังไม่เคยลงทะเบียนเลย นําบัตรประชาชนแบบสมาร์ทการ์ดมาเพื่อลงทะเบียนขอรับสิทธิ
เมื่อวันที่ 8 มีนาคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงผลการลงทะเบียนออนไลน์โครงการ ม33เรารักกัน ผ่านเว็บไซต์ www.ม33เรารักกัน.com ซึ่งได้เปิดให้ลงทะเบียนมาตั้งแต่วันที่ 21 ก.พ.- 7 มี.ค.64 จากเป้าหมายดําเนินการ 9.27 ล้านคน ปรากฏว่า มีผู้ประกันตนมาตรา 33 ลงทะเบียนทั้งสิ้น 8,208,286 คน (ข้อมูล ณ วันที่ 7 มี.ค.64 เวลา 23.00 น.) คงเหลืออีกประมาณ 1 ล้านกว่าคนในจํานวนนี้ ประกอบไปด้วย ผู้ที่รับเงินในโครงการเราชนะไปแล้ว ผู้ที่มีเงินฝากในบัญชีเกิน 500,000 บาท และผู้ที่มีปัญหาอื่นๆ ทางเทคนิค เช่น ชื่อ – นามสกุล ไม่ตรงกับฐานข้อมูลสํานักทะเบียนราษฎร หรือไม่ตรงกับฐานข้อมูลผู้ประกันตน ลงทะเบียนช้า ไม่มีสมาร์ทโฟน
นายสุชาติยังกล่าวถึงขั้นตอนการดําเนินการสําหรับผู้ประกันตนกลุ่มที่ไม่มีสมาร์ทโฟนและยังไม่เคยลงทะเบียนเลย ขอให้เข้ามาติดต่อเพื่อลงทะเบียนที่สํานักงานประกันสังคมกรุงเทพมหานครพื้นที่/จังหวัด/สาขา ทุกแห่งทั่วประเทศที่ท่านสะดวกในวันที่ 15-28 มี.ค.64 ทั้งนี้ ขอให้ผู้ประกันตนนําบัตรประชาชนแบบสมาร์ทการ์ดมาเพื่อลงทะเบียนขอรับสิทธิด้วย โดยสํานักงานประกันสังคมจะจัดเจ้าหน้าที่อํานวยความสะดวก พร้อมให้คําแนะนําปรึกษาเรื่องการลงทะเบียน ตั้งแต่เวลา 08.30 – 18.30 น. ทุกวันไม่เว้นวันหยุดราชการ ส่วนผู้ที่ลงทะเบียนแล้วแต่ไม่ผ่านสามารถขอทบทวนสิทธิผ่านเว็บไซต์ www.ม33เรารักกัน.com ได้ในวันที่ 15 – 28 มี.ค.64 ทั้งนี้ สามารถติดต่อสอบถามเพิ่มเติมได้ที่สายด่วนกระทรวงแรงงาน 1506 กด 1 สํานักงานประกันสังคม
รัฐบาลไทย-ข่าวทำเนียบรัฐบาล-'วราวุธ'​ เร่งป้องกัน​ แก้ไขปัญหาภัยแล้ง​ ส่งมอบสถานีจ่ายน้ำบาดาลเพื่อประชาชนบ้านต้นไทร​ จ.พัทลุง​ "ประชาชนได้ประโยชน์กว่า​ 2,400 ครัวเรือน"
วันจันทร์ที่ 8 มีนาคม 2564
'วราวุธ'​ เร่งป้องกัน​ แก้ไขปัญหาภัยแล้ง​ ส่งมอบสถานีจ่ายน้ําบาดาลเพื่อประชาชนบ้านต้นไทร​ จ.พัทลุง​ "ประชาชนได้ประโยชน์กว่า​ 2,400 ครัวเรือน"
'วราวุธ'​ เร่งป้องกัน​ แก้ไขปัญหาภัยแล้ง​ ส่งมอบสถานีจ่ายน้ําบาดาลเพื่อประชาชนบ้านต้นไทร​ จ.พัทลุง​ "ประชาชนได้ประโยชน์กว่า​ 2,400 ครัวเรือน"
วันนี้​ (5​ มีนาคม​ 2564) เวลา​ 11.00 น.​ นายวราวุธ​ ศิลปอาชา​ รัฐมนตรีว่าการกระทรวงทรัพยากรธรรมชาติและสิ่งแวดล้อม​​ (รมว.ทส.)​ เป็นประธานเปิด​ และส่งมอบโครงการก่อสร้างสถานีจ่ายน้ําบาดาลเพื่อประชาชนบ้านต้นไทร​ ประจําปีงบประมาณ​ 2564 สําหรับเป็นแหล่งน้ําเพื่อการอุปโภคบริโภค​ และน้ําเพื่อการเกษตร​ รวมทั้ง​ เพื่อป้องกันและบรรเทาปัญหาภัยแล้ง​ให้กับประชาชน​ พร้อมพบปะพูดคุยกับประชาชนในพื้นที่ที่ได้รับประโยชน์จากการดําเนินโครงการฯ​ โดยมี​ นายจตุพร​ บุรุษพัฒน์​ ปลัดกระทรวงทรัพยากรธรรมชาติและสิ่งแวดล้อม​ ผู้บริหารระดับสูง​ นายศักดิ์ดา​ วิเชียรศิลป์​ อธิบดีกรมทรัพยากรน้ําบาดาล​ หัวหน้าหน่วยงานในสังกัด​ที่เกี่ยวข้อง​ นายกู้เกียรติ​ วงศ์กระพันธุ์​ ผู้ว่าราชการจังหวัดพัทลุง​ ประชาชนในพื้นที่​ ให้การต้อนรับและเข้าร่วมพิธีฯ​ ณ​ บ้านต้นไทร​ หมู่ที่​ 5​ ตําบลบ้านนา อําเภอศรีนครินทร์​ จังหวัดพัทลุง​
รมว.ทส.​ กล่าวว่า​ ดีใจที่ได้มาตรวจราชการในพื้นที่จังหวัดพัทลุง​ ในวันนี้ได้มาดูแลว่ากรมทรัพยากรน้ําบาดาลได้ทําอะไรให้กับประชาชน​บ้าง ซึ่งรัฐบาล​นําโดย​ พลเอก​ ประยุทธ์​ จันทร์โอชา​ นายกรัฐมนตรี​ และรองนายกรัฐมนตรี​ (พลเอก​ ประวิตร​ วงษ์สุวรรณ)​ ได้ให้ความสําคัญและเน้นย้ํา​เรื่องการดูแลให้ประชาชนมีน้ําเพียงพอสําหรับใช้เพื่อการอุปโภค​ บริโภค​ และน้ําเพื่อการเกษตร​ นอกจากนี้​ ยังรวมไปถึง​น้ําสําหรับการอุตสาหกรรม​ และการรักษาระบบนิเวศ​ ซึ่งได้ให้นโยบายให้ดําเนินการเป็นระบบใหญ่เพื่อให้ประชาชนได้รับประโยชน์อย่างเต็มที่
รมว.​ทส.​ กล่าวต่อไปว่า​ งบประมาณ​ที่ได้รับการจัดสรรมาเพื่อดําเนินการแก้ไขปัญหาภัยแล้งให้กับประชาชน ดังนั้น​ ขอให้ประชาชนใช้ประโยชน์อย่างเต็มที่​ เกิดความคุ้มค่า​ และเมื่อส่งมอบโครงการฯ​ ไปแล้ว​ขอฝากท่านผู้นําชุมชน​ ศึกษาเรียนวิธีการดูแลรักษาระบบ​จากกรมทรัพยากรน้ําบาดาล​ และนอกจากการนําน้ําจากใต้ดินมาใช้แล้วขอให้นําแนวคิดการเติมน้ําใต้ดินไปใช้​ ด้วย เพื่อเติมน้ํากลับลงไป​ ไว้ให้ลูกหลานในอนาคตได้มีน้ําบาดาลใช้อย่างยั่งยืนต่อไป​
ทั้งนี้​ โครงการก่อสร้างสถานีจ่ายน้ําบาดาลเพื่อประชาชนบ้านต้นไทร​ สามารถผลิตน้ําเพื่อการอุปโภคบริโภค​ ได้ไม่น้อยกว่า​ 58,400 ลูกบาศก์เมตร/ปี​ ประชาชนได้รับประโยชน์​ ไม่น้อยกว่า​ 2,400​ ครัวเรือน
รัฐบาลไทย-ข่าวทำเนียบรัฐบาล-ผู้ช่วยรมว.วธ.เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์
วันจันทร์ที่ 15 มีนาคม 2564
ผู้ช่วยรมว.วธ.เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์
ผู้ช่วยรมว.วธ.เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์
วันที่ ๑๓ มีนาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม มอบหมายให้นายปรเมศวร์ งามพิเชษฐ์ ผู้ช่วยรัฐมนตรีประจํากระทรวงวัฒนธรรม เป็นประธานเปิดงานสืบสานงานบุญวันช้างไทยจังหวัดสุรินทร์ และ "วิถีชุมชน คนรักษ์ช้าง สร้างชื่อไทย" พร้อมส่งมอบผลงาน "บ้านคน บ้านช้าง" ให้จังหวัดสุรินทร์ เพื่อยกย่องช้าง ที่เป็นสัตว์คู่บ้านคู่เมืองของไทยมาตั้งแต่อดีต และเพื่อให้ประชาชนคนไทย หันมาสนใจช้าง รักช้าง หวงแหนช้าง ตลอดจนให้ความสําคัญ ต่อการให้ความช่วยเหลือ อนุรักษ์ช้างมากขึ้น โดยมี พระครูสมุห์หาญ ปัญญาธโร เจ้าอาวาสวัดป่าอาเจียง นายนราธร ศรประสิทธิ์ รองผู้ว่าราชการจังหวัดสุรินทร์ นายโกวิท ผกามาศ ผู้ตรวจราชการกระทรวงวัฒนธรรม นางสาววิมลลักษณ์ ชูชาติ ผู้อํานวยการสํานักงานศิลปวัฒนธรรมร่วมสมัย ผู้บริหารกระทรวงวัฒนธรรม ตัวแทนหน่วยงานที่เกี่ยวข้อง แขกผู้มีเกียรติ พี่น้องประชาชนจังหวัดสุรินทร์และจังหวัดใกล้เคียง นักท่องเที่ยว นักเรียน นักศึกษา และสื่อมวลชน เข้าร่วม ณ ชุมชนคุณธรรมฯ บ้านหนองบัว ตําบลกระโพ อําเภอท่าตูม จังหวัดสุรินทร์
รัฐบาลไทย-ข่าวทำเนียบรัฐบาล-“ปลัดเกษตรฯ” เปิดกระทรวงต้อนรับทูตออสเตรเลีย หารือเปิดตลาดสินค้าเกษตรและต่อยอดความร่วมมือ
วันศุกร์ที่ 19 มีนาคม 2564
“ปลัดเกษตรฯ” เปิดกระทรวงต้อนรับทูตออสเตรเลีย หารือเปิดตลาดสินค้าเกษตรและต่อยอดความร่วมมือ
“ปลัดเกษตรฯ” เปิดกระทรวงต้อนรับทูตออสเตรเลีย หารือเปิดตลาดสินค้าเกษตรและต่อยอดความร่วมมือ
ดร.ทองเปลวกองจันทร์ปลัดกระทรวงเกษตรและสหกรณ์เปิดเผยภายหลังจากนายอัลลันแมคคินนอน   (H.E. Mr. Allan McKinnon PSM)เอกอัครราชทูตเครือรัฐออสเตรเลียประจําประเทศไทยและคณะเข้าเยี่ยมคารวะ ณห้อง112กระทรวงเกษตรและสหกรณ์โดยมีนายระพีภัทร์จันทรศรีวงศ์รองปลัดกระทรวงเกษตรและสหกรณ์และหน่วยงานที่เกี่ยวข้องเข้าร่วมว่าการหารือกันในครั้งนี้เพื่อยกระดับความสัมพันธ์ระหว่างไทย-ออสเตรเลียที่จะดําเนินการร่วมกันเพื่อกระชับความสัมพันธ์ระหว่างกันและหารือประเด็นคงค้างด้านความร่วมมือทางการค้าและทางวิชาการด้านการเกษตรระหว่างไทย–ออสเตรเลียโดยการหารือเป็นไปด้วยบรรยากาศอันดี
นายทองเปลวเปิดเผยภายหลังจากการหารือว่าไทยและออสเตรเลียเป็นประเทศที่มีสัมพันธ์อันดีและคู่ค้าสินค้าเกษตรที่สําคัญระหว่างกันเป็นเวลานานและออสเตรเลียเป็นประเทศคู่ค้าสินค้าเกษตรอันดับ10ของไทยที่ผ่านมาทั้งสองประเทศมีมูลค่าสินค้าเกษตรเฉลี่ย47,998ล้านบาทสินค้าส่งออกได้แก่สินค้าประมงข้าวอาหารปรุงแต่งจําพวกเต้าหู้สินค้านําเข้าได้แก่ข้าวบาร์เลย์ข้าวบาร์เลย์เนื้อสัตว์เป็นต้นโดยเป็นหนึ่งในปัจจัยของการยกระดับความสัมพันธ์ไทย–ออสเตรเลียเป็นStrategic Partnershipเมื่อวันที่13พฤศจิกายน2563
ทั้งนี้นายทองเปลวกล่าวว่านอกจากความร่วมมือด้านการค้าไทยและออสเตรเลียส่งเสริมความสัมพันธ์ในการแลกเปลี่ยนโครงการความร่วมมือด้านการเกษตรภายใต้คณะทํางานทางวิชาการ(JWG)ได้แก่โครงการการพัฒนาYoung Smart Farmerโครงการการปลูกผักอินทรีย์ในพื้นที่ส.ป.ก.โครงการการยกระดับผลิตทางการเกษตรและโดยเฉพาะโครงการบริหารจัดการน้ําของกรมชลประทานในรูปแบบWater Orderingโดยความร่วมมือทั้งหมดต้องขอบคุณผู้เชี่ยวชาญจากฝ่ายออสเตรเลียที่แลกเปลี่ยนองค์ความรู้กับนักวิชาการฝ่ายไทยทําให้เกิดผลลัพธ์การดําเนินงานอย่างเป็นรูปธรรม
“สําหรับการเจรจาการค้าสินค้าเกษตรที่ยังเป็นประเด็นคงค้างระหว่างกันฝ่ายไทยจะเร่งรัดหน่วยงานภายใต้สังกัดกระทรวงเกษตรและสหกรณ์ดําเนินการให้แล้วเสร็จและคาดว่าจะเพิ่มมูลค่าการค้าระหว่างเพิ่มขึ้นจากเดิมอย่างแน่นอน”นายทองเปลวกล่าว
รัฐบาลไทย-ข่าวทำเนียบรัฐบาล-ธ.ออมสิน รับรางวัลคุณภาพแห่งชาติ (Thailand Quality Award : TQA) ประจำปี 2563
วันศุกร์ที่ 19 มีนาคม 2564
ธ.ออมสิน รับรางวัลคุณภาพแห่งชาติ (Thailand Quality Award : TQA) ประจําปี 2563
นายวิทัย รัตนากร ผู้อํานวยการธนาคารออมสิน ขึ้นรับรางวัลคุณภาพแห่งชาติ (Thailand Quality Award : TQA) ครั้งที่ 19 ประจําปี 2563 จากนายกอบชัย สังสิทธิสวัสดิ์ ปลัดกระทรวงอุตสาหกรรม ประธานในพิธีมอบรางวัลคุณภาพแห่งชาติ ครั้งที่ 19
นายวิทัย รัตนากร ผู้อํานวยการธนาคารออมสินขึ้นรับรางวัลคุณภาพแห่งชาติ (Thailand Quality Award : TQA) ครั้งที่ 19ประจําปี 2563 จากนายกอบชัย สังสิทธิสวัสดิ์ ปลัดกระทรวงอุตสาหกรรม ประธานในพิธีมอบรางวัลคุณภาพแห่งชาติ ครั้งที่ 19 ซึ่งจัดขึ้นโดยสํานักงานรางวัลคุณภาพแห่งชาติ กระทรวงอุตสาหกรรม โดยมีนายปิยะบุตร ชลวิจารณ์ ประธานคณะกรรมการรางวัลคุณภาพแห่งชาติ ผศ.ดร.อธิศานต์ วายุภาพ ผู้อํานวยการสถาบันเพิ่มผลผลิตแห่งชาติ พร้อมด้วยคณะผู้บริหารธนาคารออมสิน ร่วมแสดงความยินดี ณ ศูนย์วัฒนธรรมแห่งประเทศไทย กรุงเทพฯ เมื่อวันที่ 19 มีนาคม 2564
สําหรับรางวัลTQAประจําปี 2563 สํานักงานรางวัลคุณภาพแห่งชาติ ประกาศให้ธนาคารออมสิน ผ่านเกณฑ์รางวัลTQAเป็นการสะท้อนความเป็นเลิศในการบริหารจัดการองค์กรว่ามีความทัดเทียมระดับมาตรฐานโลก ทั้งนี้ ธนาคารออมสิน ได้มีการปรับเปลี่ยนกระบวนการบริหารจัดการตลอดทั้งกระบวนการ ตั้งแต่การRe-Structure, Re-Processจนถึงการพัฒนานวัตกรรมผลิตภัณฑ์สินเชื่อ เพื่อให้เกิดผลลัพธ์ของภารกิจธนาคารเพื่อสังคมอย่างเป็นรูปธรรมโดยในปี2560ธนาคารได้รับรางวัลThailand Quality Classและพัฒนาสู่รางวัลThailand Quality Class (Plus)ด้านCustomerและด้านOperationในปี2561-2562ตามลําดับ จนมาประสบความสําเร็จได้รับรางวัลสูงสุดThailand Quality Awardในปี2563เป็นปีที่6ที่ธนาคารส่งผลงานเข้าตรวจประเมิน ถือเป็นรางวัลแห่งความมุ่งมั่นในการพัฒนาปรับปรุงและบริหารจัดการคุณภาพองค์กรสู่ความเป็นเลิศอย่างแท้จริง
รัฐบาลไทย-ข่าวทำเนียบรัฐบาล-ไฟเขียว! ร่างกฎหมายตรวจสอบการใช้เงิน - ภาษี เอ็นจีโอ
วันจันทร์ที่ 1 มีนาคม 2564
ไฟเขียว! ร่างกฎหมายตรวจสอบการใช้เงิน - ภาษี เอ็นจีโอ
...
ปัจจุบันในประเทศไทยมีการจัดตั้งองค์กรที่ไม่แสวงหารายได้
หรือกําไรมาแบ่งปันกัน (NGO) เป็นจํานวนมาก
ซึ่งมีการจดทะเบียนถูกต้องเพียง 87 องค์กร
ทําให้การกํากับดูแลของรัฐไม่ทั่วถึง
และมีหลายองค์กรที่อ้างว่าเป็นองค์กรที่ไม่แสวงหารายได้
แต่ไม่ได้ทําตามวัตถุประสงค์ขององค์กร
เพื่อสาธารณะประโยชน์ และมีความไม่โปร่งใสเกิดขึ้น
.
เพื่อให้การดําเนินการเป็นไปอย่างโปร่งใส ตรวจสอบได้
เกิดประโยชน์ต่อประชาชนและประเทศอย่างแท้จริง
ครม. ได้เห็นชอบให้มีกฎหมายกลางเพื่อกํากับดูแล
และกําหนดให้องค์กร NGO ต้องดําเนินการ ดังนี้
.
1. จดแจ้งการเป็นองค์กรที่ไม่แสวงหารายได้ฯ กับกรมการปกครอง
2. เปิดเผยแหล่งที่มาและจํานวนของเงินหรือทรัพย์สินที่ใช้ดําเนินกิจกรรมในแต่ละปี และต้องยื่นแบบรายการภาษีเงินได้ทุกปี
3. เสนอรายงานการสอบบัญชี ต่อผู้รับจดแจ้งภายใน 60 วัน
นับแต่วันสิ้นปีบัญชี และให้ผู้รับจดแจ้งเผยแพร่ต่อสาธารณะ
4. กําหนดให้องค์กรที่ไม่แสวงหารายได้ฯ จะรับเงิน
หรือทรัพย์สินจากบุคคลธรรมดา นิติบุคคล หรือคณะบุคคล
ที่ไม่มีสัญชาติไทย หรือไม่ได้จดทะเบียนจัดตั้งในไทย
มาใช้ในการดําเนินกิจกรรมในไทยได้เฉพาะกิจกรรม
ที่กฎหมายกําหนด
.
ร่างกฎหมายดังกล่าวจะช่วยส่งเสริมและกํากับดูแล
องค์กรไม่แสวงหารายได้ฯ ให้ดําเนินการอย่างโปร่งใส
ตรวจสอบได้ และบรรลุวัตถุประสงค์ร่วมกันพัฒนาประเทศ
และสาธารณะประโยชน์ แต่ไม่ใช่การจํากัดสิทธิเสรีภาพ
ขององค์กรแต่อย่างใด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รองอธิบดีกรมท่าอากาศยาน ลงพื้นที่ตรวจติดตามความก้าวหน้างานโครงการปรับปรุงขยายอาคารที่พักผู้โดยสาร ท่าอากาศยานสุราษฎร์ธานี
วันพฤหัสบดีที่ 18 มีนาคม 2564
รองอธิบดีกรมท่าอากาศยาน ลงพื้นที่ตรวจติดตามความก้าวหน้างานโครงการปรับปรุงขยายอาคารที่พักผู้โดยสาร ท่าอากาศยานสุราษฎร์ธานี
ในวันที่ 16 มีนาคม 2564 นายวิทวัส ภักดีสันติสกุล รองอธิบดีกรมท่าอากาศยาน (ด้านเศรษฐกิจ) ลงพื้นที่ตรวจติดตามความก้าวหน้างานโครงการปรับปรุงขยายอาคารที่พักผู้โดยสาร ท่าอากาศยานสุราษฎร์ธานี
โดยมีนายสุขสวัสดิ์ สุขวรรณโณ ผู้อํานวยการท่าอากาศยานสุราษฎร์ธานีพร้อมเจ้าหน้าที่ให้การต้อนรับ ณ ท่าอากาศยานสุราษฎร์ธานี
สําหรับการตรวจติดตามความก้าวหน้าในครั้งนี้ นายวิทวัสฯ พร้อมคณะได้รับฟังบรรยายสรุปรายงานความก้าวหน้าของโครงการงานปรับปรุงขยายอาคารที่พักผู้โดยสารท่าอากาศยานสุราษฎร์ธานี โดยบริษัท ไทยโพลีคอนส์ จํากัด ( มหาชน) เป็นผู้รับจ้าง สัญญาเริ่มต้นเมื่อวันที่ 17 กันยายน 2563 และสิ้นสุดสัญญาในวันที่ 10 มีนาคม 2565 ในกรอบวงเงิน 169 ล้านบาท (หนึ่งร้อยหกสิบเก้าล้านบาท) โดยมีความคืบหน้าของโครงการฯ 14.72 เปอร์เซ็นต์ ( ข้อมูล ณ เดือนมีนาคม 2564)
ปัจจุบัน ท่าอากาศยานสุราษฎร์ธานี มีสายการบินที่เปิดให้บริการเที่ยวบินภายในประเทศ จํานวน 5 สายการบิน เป็นประจําทุกวัน ในเส้นทาง สุวรรณภูมิ - สุราษฎร์ธานี - สุวรรณภูมิ โดยสายการบินไทยสมายด์และสายการบินไทยเวียดเจ็ตแอร์ และเส้นทางดอนเมือง - สุราษฎร์ธานี - ดอนเมือง โดยมีสายการบินไทยแอร์เอเชีย สายการบินนกแอร์ และสายการบินไทยไลอ้อนแอร์
พร้อมกันนี้ รองอธิบดีฯ ได้ตรวจเยี่ยมการปฏิบัติงานของเจ้าหน้าที่ ตามจุดต่างๆ เพื่อเป็นขวัญและกําลังใจในการทํางาน พร้อมเน้นย้ําให้เจ้าหน้าที่ของท่าอากาศยานทุกคน ต้องปฏิบัติตามมาตรการป้องการแพร่ระบาดเชื้อโคโรนา 2019 ( COVID -19) อย่างเคร่งครัด เช่น ตรวจวัดอุณหภูมิ ใส่หน้ากากอนามัยทุกครั้งขณะปฏิบัติหน้าที่ ล้างมือบ่อยๆ ในส่วนของมาตรการป้องกันการแพร่ระบาดของเชื้อโควิด-19 รับผู้โดยสารท่าอากาศยาน สุราษฎร์ธานี ได้ตั้งจุดลงทะเบียนสแกนคิวอาร์โค้ด “ไทยชนะ” เพื่อเก็บข้อมูลการเข้าออกของผู้โดยสาร ตามนโยบายกระทรวงคมนาคมและยังคงทําการคัดกรองบุคคลที่เข้ามาใช้บริการท่าอากาศยานจะต้องสวมหน้ากากอนามัยและผ่านการตรวจวัดอุณหภูมิร่างกาย ไม่สูงกว่า 37.3 องศาเซลเซียส และต้องปฏิบัติตามมาตรการเว้นระยะห่างทางสังคม (Social Distancing) เช่น จุดรับรอรับกระเป๋าสัมภาระ จุดตรวจบัตรโดยสาร (Check – in counter) ที่นั่งรอก่อนการเดินทางได้จัดให้มีระยะห่างอย่างน้อย 1 เมตร สําหรับการรักษาความสะอาด ท่าอากาศยานทุกแห่งได้ดําเนินการพ่นน้ํายาฆ่าเชื้อกระเป๋าสัมภาระผู้โดยสารก่อนจุดรับกระเป๋าทุกเที่ยวบิน พร้อมตั้งจุดบริการเจล แอลกอฮอร์ล้างมือตามจุดต่าง ๆ และทําความสะอาดโดยใช้ แอลกอฮอร์และน้ํายาฆ่าเชื้อ ในบริเวณพื้นอาคาร ห้องน้ํา รถเข็น เก้าอี้ที่พักผู้โดยสาร ราวบันได ลิฟต์โดยสาร และอุปกรณ์สําหรับให้บริการ และอุปกรณ์ของเจ้าหน้าที่ตามจุดต่าง ๆ ทุกชั่วโมงหรือหลังจากเสร็จสิ้นภารกิจทุกเที่ยวบิน รวมถึงทําการฉีดพ่นน้ํายาฆ่าเชื้อภายในอาคารที่พักผู้โดยสาร ทุกสัปดาห์ ตามมาตรการป้องกันการแพร่เชื้อโควิด -19 ของกระทรวงสาธารณะสุขอย่างเคร่งครัด
รัฐบาลไทย-ข่าวทำเนียบรัฐบาล-เลขานุการ รมว.ยุติธรรม นำฝ่ายกฎหมายราชทัณฑ์ร้อง ปอท. สอบกรณีเฟซบุ๊ก "เพนกวิน" โพสหมิ่นเบื้องสูง เพื่อหามือโพสมาลงโทษ
วันอังคารที่ 2 มีนาคม 2564
เลขานุการ รมว.ยุติธรรม นําฝ่ายกฎหมายราชทัณฑ์ร้อง ปอท. สอบกรณีเฟซบุ๊ก "เพนกวิน" โพสหมิ่นเบื้องสูง เพื่อหามือโพสมาลงโทษ
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยฝ่ายกฎหมายจากกรมราชทัณฑ์ เข้าร้องทุกข์กล่าวโทษ กรณีเฟซบุ๊ก เพนกวิน-พริษฐ์ ชิวารักษ์ มีการโพสต์ข้อความที่ไม่เหมาะสม
ในวันพฤหัสบดีที่ ๒๕ กุมภาพันธ์ ๒๕๖๔ เวลา ๑๐.๓๐ น. ณ กองบังคับการปราบปรามการกระทําความผิดเกี่ยวกับอาชญากรรมทางเทคโนโลยี (บก.ปอท.) ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม พร้อมด้วยฝ่ายกฎหมายจากกรมราชทัณฑ์ เข้าร้องทุกข์กล่าวโทษ กรณีเฟซบุ๊ก เพนกวิน-พริษฐ์ ชิวารักษ์ มีการโพสต์ข้อความที่ไม่เหมาะสม โดยมี พล.ต.ท.อนันต์ นานาสมบัติ ผู้บังคับการปราบปรามการกระทําความผิดเกี่ยวกับอาชญากรรมทางเทคโนโลยี เป็นผู้รับเรื่อง
ว่าที่ร้อยตรีธนกฤต กล่าวว่า ตนได้รับการมอบหมายจากนายสมศักดิ์ เทพสุทิน รัฐมนตรีว่าการกระทรวงยุติธรรม ให้ตรวจสอบเกี่ยวกับการโพสต์เฟซบุ๊กของนายพริษฐ์ ชิวารักษ์ แกนนํากลุ่มราษฎร ที่มีข้อความไม่เหมาะสมในลักษณะหมิ่นเบื้องสูง โดยกรณีนี้ต้องแบ่งประเด็น คือ ใครเป็นผู้โพสต์ข้อความ และผู้ที่โพสต์อยู่ที่ไหน เพราะที่ผ่านมา เฟซบุ๊กนี้ นายพริษฐ์ใช้มาตลอดตั้งแต่เคลื่อนไหวทางการเมืองจนถูกควบคุมตัวเข้าสู่เรือนจํา และเมื่อเข้าสู่เรือนจําแล้วยังมีการโพสเฟซบุ๊กอยู่ ซึ่งตนยืนยันว่าภายในเรือนจําไม่มีการอนุญาตให้ใช้และนําเครื่องมือสื่อสารใดๆเข้าไป กรมราชทัณฑ์มีการตรวจสอบอย่างเข้มงวด ซึ่งการโพสต์เฟซบุ๊กดังกล่าวนอกจากมีข้อความที่ไม่เหมาะสมแล้ว ยังเป็นการทําเกิดความเสียหายต่อกรมราชทัณฑ์ เพราะประชาชนเกิดความสงสัยว่าในเรือนจําสามารถใ้ช้เครื่องมือสื่อสารได้
ว่าที่ร้อยตรีธนกฤต กล่าวอีกว่า ที่ผ่านมาตนได้ไปร้องทุกข์กล่าวโทษไว้แล้ว ที่ สน.ร่มเกล้า และเคยให้ข่าวตักเตือนไปแล้ว แต่ยังมีการเคลื่อนไหวและโพสต์ข้อความอยู่เรื่อยมา ซึ่งการโพสต์ล่าสุดถึงขั้นจาบจ้วงเบื้องสูง ดังนั้นกระทรวงยุติธรรม รวมถึงประชาชนผู้ภักดีย่อมจะยอมเรื่องนี้ไม่ได้ จึงได้ให้ฝ่ายกฎหมายของกรมราชทัณฑ์มาร้องทุกข์กล่าวโทษ และอธิบดีกรมราชทัณฑ์ได้สั่งตั้งกรรมการสอบสวน และไปสอบถามนายพริษฐ์ว่า เฟซบุ๊กดังกล่าวเป็นของเขาจริงหรือไม่ ใครเป็นผู้โพสต์ และมีใครมีไอดีหรือเป็นแอดมินบ้าง หากเขาปฏิเสธ เราต้องสืบให้ได้ว่าใครเป็นผู้โพสต์ หรือมีใครเข้ามาเยี่ยมบ้างหรือไม่ แต่ทั้งนี้ที่ผ่านมาเป็นช่วงควบคุมโรคโควิด-19 เรือนจําไม่ได้เปิดให้ใครเข้าเยี่ยม มีเพียงแค่ทนายส่วนตัวเท่านั้นที่เข้าได้ ดังนั้นตรงนี้คงต้องทําหนังสือถึงสมาคมทนายความ ให้ช่วยตรวจสอบข้อเท็จจริงและมารยาทของทนายความด้วย
"วันนี้ผมพร้อมด้วยฝ่ายกฎหมายกรมราชทัณฑ์ มายื่นเรื่องขอให้ทาง บก.ปอท. สืบสวนว่าใครเป็นผู้โพสต์ข้อความดังกล่าว และข้อความดังกล่าวมีความผิดตาม พ.ร.บ.คอมพิวเตอร์ และมาตรา 112 หรือไม่ ขอให้นําตัวผู้กระทําผิดมาลงโทษให้ได้เพื่อไม่ให้เป็นเยี่ยงอย่าง ส่วนกรณีเฟซบุ๊กของนายอานนท์ นําภา แกนนําอีกคนหนึ่งก็เป็นไปในลักษณะเดียวกัน ผมขอให้ ปอท.เร่งสืบหาตัวผู้กระทําผิดโดยเร็ว" เลขานุการ รวม.ยุติธรรม กล่าว
ด้าน พล.ต.ท.อนันต์ กล่าวว่า เรื่องนี้ทาง ปอท. ขอรับไปตรวจสอบ ว่าเฟซบุ๊กดังกล่าวเป็นของใคร และใครเป็นผู้โพสต์ข้อความดังกล่าว และขอเตือนประชาชนว่า หากจะแชร์หรือแสดงความเห็นอะไรในโซเชียลมีเดีย ขอให้ดูอย่างรอบคอบ และระมัดระวังข้อความที่สุ่มเสี่ยง หากไม่ระวังอาจจะมีความผิดตามกฎหมายได้
รัฐบาลไทย-ข่าวทำเนียบรัฐบาล-รัฐบาลเตือนร้านค้าเข้าร่วมโครงการเยียวยา ห้ามฉวยโอกาสขึ้นราคาสินค้าเอาเปรียบประชาชน
วันอาทิตย์ที่ 7 มีนาคม 2564
รัฐบาลเตือนร้านค้าเข้าร่วมโครงการเยียวยา ห้ามฉวยโอกาสขึ้นราคาสินค้าเอาเปรียบประชาชน
รัฐบาลเตือนร้านค้าเข้าร่วมโครงการเยียวยา ห้ามฉวยโอกาสขึ้นราคาสินค้าเอาเปรียบประชาชน
นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และ รมว.กลาโหม กําชับหน่วยงานที่เกี่ยวข้องกับโครงการคนละครึ่ง โครงการเราชนะ ที่ดําเนินการมาระยะหนึ่ง และโครงการเรารักกันที่จะเริ่มใช้จ่ายได้เร็ว ๆ นี้ โดยเฉพาะในส่วนของการควบคุมดูแลร้านค้าที่เข้าร่วมโครงการ ให้ติดตามตรวจสอบไม่ให้ผู้ค้าฉวยโอกาสขึ้นราคาสินค้า หลังจากที่มีประชาชนร้องเรียนถึงปัญหานี้มายังรัฐบาล
นายกรัฐมนตรีขอให้ร้านค้าเห็นใจประชาชน เพราะทุกคนได้รับผลกระทบจากโควิด-19 เหมือนกัน รัฐบาลมีหน้าที่ช่วยเหลือผู้ที่เดือดร้อน แต่ทุกฝ่ายต้องร่วมมือกันเพื่อให้ผ่านวิกฤตินี้ไปให้ได้ ซึ่งข้อมูลจากกระทรวงพาณิชย์ระบุว่า นับตั้งแต่ช่วงปลายเดือน ธ.ค.63 จนถึงปัจจุบัน ได้ดําเนินคดีกับร้านค้าที่กระทําผิดไปแล้ว 68ราย ในจํานวนนี้เป็นร้านธงฟ้า 47 ราย โดยเจ้าหน้าที่ได้แจ้งไปยังร้านค้าทุกแห่งและออกตรวจสอบไม่ให้ฝ่าฝืนกฎข้อบังคับ เช่น ห้ามยึดบัตรสวัสดิการแห่งรัฐ ห้ามรับ/แลกเป็นเงินสด ห้ามบังคับการซื้อ/ขายสินค้า ห้ามจําหน่ายบุหรี่ สุรา เบียร์ ห้ามเอาเปรียบขึ้นราคาและขายเกินราคาที่กําหนดโดยเด็ดขาด
หากพบหลักฐานว่าร้านค้าใดจําหน่ายสินค้าราคาแพงเกินสมควร จะมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ หากไม่ปิดป้ายแสดงราคา มีโทษปรับไม่เกิน 10,000 บาท สําหรับร้านธงฟ้านั้นมีข้อกําหนดชัดเจนอยู่แล้วว่าควรทําอย่างไร ดังนั้น ถ้าตรวจพบการกระทําผิดจะถูกยกเลิกจากโครงการทันทีและอาจถูกยึดเครื่อง EDC หรือยกเลิกการใช้แอปพลิเคชัน ทําให้ไม่สามารถขายสินค้ากับโครงการได้อีกต่อไป
ทั้งนี้ หากประชาชนพบร้านค้าที่ฉวยโอกาสขึ้นราคาสินค้า หรือไม่ปิดป้ายแสดงราคาสินค้า สามารถแจ้งได้ที่สายด่วนกรมการค้าภายใน 1569 หรือสํานักงานพาณิชย์จังหวัดทั่วประเทศ
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม นำโมเดลคดีลัลลาเบล ให้ความเป็นธรรม ช่วยเหลือครอบครัวน้องวาวา
วันพฤหัสบดีที่ 4 มีนาคม 2564
ผู้ช่วยรัฐมนตรีประจํากระทรวงยุติธรรม นําโมเดลคดีลัลลาเบล ให้ความเป็นธรรม ช่วยเหลือครอบครัวน้องวาวา
นายสามารถ เจนชัยจิตรวนิช นําโมเดลคดีลัลลาเบล ให้ความเป็นธรรม ช่วยเหลือครอบครัวน้องวาวา
ในวันพุธที่ ๓ มีนาคม ๒๕๖๔ เวลา ๑๕.๐๐ น. ณ ห้องแถลงข่าวกระทรวงยุติธรรม ชั้น ๒ อาคารกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม รับเรื่องจาก นายสฤษฎ์พงษ์ เกี่ยวข้อง สมาชิกสภาผู้แทนราษฎรจังหวัดกระบี่ พร้อมด้วยมารดาและน้องชายของนางสาววิชญาพร วิเศษสมบัติ หริอ วาวา พริตตี้สาว ซึ่งเสียชีวิตหลังรับงานเอนเตอร์เทน เพื่อขอรับความช่วยเหลือด้านกระบวนการยุติธรรม
นายสามารถ กล่าวว่า สาเหตุการเสียชีวิตของน้องวาวา ยังเป็นข้อกังขาในสังคมซึ่งมีความคล้ายคลึงกับกรณีการเสียชีวิตของน้องลัลลาเบล โดยในเบื้องต้น ได้มอบหมายให้กรมคุ้มครองสิทธิและเสรีภาพ พิจารณาแนวทางการช่วยเหลือเยียวยาครอบครัวของผู้เสียชีวิต และได้ประสานงานกับหน่วยงานที่เกี่ยวข้องในการติดตามสาเหตุการเสียชีวิตที่แท้จริงต่อไป รวมทั้งการขยายผลในประเด็นที่เกี่ยวข้องกับยาเสพติด โดยจะให้ความเป็นธรรมกับทุกๆ ฝ่าย เรื่องยาเสพติดต้องให้สํานักงาน ป.ป.ส. เร่งกวาดล้างยาเสพติดในพื้นที่กรุงเทพฯ ตามนโยบายของพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม
นายสามารถ กล่าวต่ออีกว่า การเสียชีวิตของน้องวาวา ถือว่าเป็นเสาหลักของครอบครัวในการหารายได้ เลี้ยงมารดาและยายที่ตาบอด ทั้งยังส่งเสียให้น้องชายเรียน เมื่อน้องวาวาเสียชีวิต ครอบครัวน้องวาวาก็ได้รับความเดือดร้อนอย่างหนัก โดยเรื่องนี้ได้มอบหมายให้ศูนย์ยุติธรรมสร้างสุข ประสานกับกระทรวงแรงงาน ในการช่วยเหลือให้มารดาของน้องวาวามีอาชีพเลี้ยงครอบครัวที่สามารถทํางานได้ที่บ้าน โดยจะนําโมเดลการช่วยเหลือน้องลาลาเบลมาเป็นต้นแบบ ในการช่วยเหลือให้ครอบคลุมทุกมิติ
"ถือว่าเป็นการอํานวยความยุติธรรมที่รวดเร็ว เป็นการสานต่อนโยบายของพลเอก ประยุทธ์ จันทร์โอชา นายกรัฐมนตรี ในการลดความเหลื่อมล้ําในสังคม โดยประชาชนต้องได้รับความเป็นธรรมอย่างครบวงจรและทั้งนี้ขอให้เชื่อมั่นในกระบวนการยุติธรรม ภายใต้การนําของนายสมศักดิ์ เทพสุทิน รัฐมนตรีว่าการกระทรวงยุติธรรม ซึ่งมีนโยบายอย่างชัดเจนในการเน้นดําเนินงานเชิงรุกเพื่อสร้างสุขให้กับประชาชน ทางกระทรวงยุติธรรมพร้อมให้ความช่วยเหลือ เพื่อบรรเทาความเดือดร้อนของประชาชนอยู่แล้ว และทั้งนี้ขอให้กําลังใจกับผมครอบครัวของน้องวาวา กับการเรียกร้องความยุติธรรมในครั้งนี้ด้วย" นายสามารถ กล่าว
รัฐบาลไทย-ข่าวทำเนียบรัฐบาล-คกก.กองทุนสื่อปลอดภัยฯ รับทราบการร่วมลงนามในบันทึกข้อตกลงความร่วมมือกับสำนักงาน กสทช. พร้อมอนุมัติรายงานผลการปฏิบัติงานตรวจสอบและปฏิบัติงานอื่น ๆ ประจำปีงบประมาณ พ.ศ. 2564
วันพฤหัสบดีที่ 4 มีนาคม 2564
คกก.กองทุนสื่อปลอดภัยฯ รับทราบการร่วมลงนามในบันทึกข้อตกลงความร่วมมือกับสํานักงาน กสทช. พร้อมอนุมัติรายงานผลการปฏิบัติงานตรวจสอบและปฏิบัติงานอื่น ๆ ประจําปีงบประมาณ พ.ศ. 2564
คกก.กองทุนสื่อปลอดภัยฯ รับทราบการร่วมลงนามในบันทึกข้อตกลงความร่วมมือกับสํานักงาน กสทช. พร้อมอนุมัติรายงานผลการปฏิบัติงานตรวจสอบและปฏิบัติงานอื่น ๆ ประจําปีงบประมาณ พ.ศ. 2564
วันนี้ (4 มี.ค. 64) เวลา 10.20 น. ณ ห้องประชุม 301 ตึกบัญชาการ 1 ทําเนียบรัฐบาล นายวิษณุ เครืองาม รองนายกรัฐมนตรี เป็นประธานในการประชุมคณะกรรมการกองทุนพัฒนาสื่อปลอดภัยและสร้างสรรค์ ครั้งที่ 3/2564 โดยมีนายอิทธิพล คุณปลื้ม รัฐมนตรีว่าการกระทรวงวัฒนธรรม เข้าร่วมด้วย
ที่ประชุมได้อนุมัติหลักการในการจัดทําความร่วมมือร่วมกับหน่วยงานภายนอก เพื่อให้เกิดประโยชน์สูงสุดแก่กองทุนและประสานงานให้เกิดความร่วมมือกับหน่วยงานภายนอกในลักษณะการจัดทําความร่วมมือ พร้อมทั้งอนุมัติ (ร่าง) รายงานประจําปี 2563 ของกองทุนพัฒนาสื่อปลอดภัยและสร้างสรรค์ และรายงานผลการปฏิบัติงานตรวจสอบและปฏิบัติงานอื่น ๆ ประจําปีงบประมาณ พ.ศ. 2564 (ไตรมาสที่ 1/2564)
ที่ประชุมรับทราบรายงานความคืบหน้าการเปิดรับข้อเสนอโครงการหรือกิจกรรมเพื่อขอรับการสนับสนุนจากกองทุนพัฒนาสื่อปลอดภัยและสร้างสรรค์ ปีงบประมาณ 2564 รายงานแผนงาน/โครงการภายใต้การดําเนินงานของอนุกรรมการเกี่ยวกับการส่งเสริมการมีส่วนร่วมของประชาชน ปี 2564 และรับทราบการร่วมลงนามในบันทึกข้อตกลงความร่วมมือกับสํานักงาน กสทช. ในการร่วมโครงการบูรณาการความร่วมมือในการจัดทําฐานข้อมูลระหว่างกองทุนที่มีบทบาทเกี่ยวกับการจัดสรรเงินในการส่งเสริมและสนับสนุนภารกิจในกิจการกระจายเสียง โทรทัศน์ และโทรคมนาคม
นอกจากนี้ ที่ประชุมยังได้รับทราบรายงานผลงานสําคัญของกองทุนพัฒนาสื่อปลอดภัยและสร้างสรรค์ประจําเดือนกุมภาพันธ์ 2564 สรุปได้ดังนี้ 1. โครงการบทเรียนออนไลน์ หลักสูตร Covid19 และระบาดวิทยา โดยได้ขยายผลความคืบหน้าสร้างการเรียนรู้และการป้องกันอัตรายจากโควิด19 ผ่านสื่อการเรียนการสอนออนไลน์ 2. “หม่องนะแจ้” ผลงานชนะเลิศอันดับ 1 จากโครงการประกวดหนังสั้น New Normal เป็นหนังสั้นจํานวน 19 เรื่อง จาก 7 ประเทศ ภายใต้หัวข้อ Covid19 และการตอบสนองของชุมชนในเรื่องภาวะวิกฤตทางสุขภาพ 3. รายการเล่าสู่กันฟัง นําเสนอผลงานจากผู้ที่ได้รับสนับสนุนทุน รวมทั้งผลงานที่ดําเนินการเองโดยกองทุนฯ ใสเผยแพร่ ต่อยอด ขยายผล ทําการสื่อสารให้เป็นที่รับรู้ในวงกว้าง และ 4. กองทุนพัฒนาสื่อปลอดภัยและสร้างสรรค์ ร่วมกับสมาคมโฆษณาแห่งประเทศไทยและภาคีมหาวิทยาลัย 12 แห่ง ลงนามข้อตกลงการส่งเสริมการพัฒนาหลักสูตรที่เกี่ยวข้องกับการผลิตสื่อโฆษณาอย่างปลอดภัยและสร้างสรรค์ ภายใต้กรอบจรรยาบรรณวิชาชีพโฆษณา ในโครงการการประกวดผลิตสื่อโฆษณาออนไลน์ที่ปลอดภัยและสร้างสรรค์
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สธ.จับมือเครือข่าย หนุนผลิตภัณฑ์สุขภาพจากสมุนไพรไทย/กัญชาขึ้นห้าง กระตุ้นเศรษฐกิจประเทศ
วันพุธที่ 17 มีนาคม 2564
สธ.จับมือเครือข่าย หนุนผลิตภัณฑ์สุขภาพจากสมุนไพรไทย/กัญชาขึ้นห้าง กระตุ้นเศรษฐกิจประเทศ
กระทรวงสาธารณสุข จับมือเครือข่ายภูมิปัญญาการแพทย์แผนไทยทั้งรัฐและเอกชน จัดงาน “ครบเครื่องเรื่องกัญชา และเสน่ห์ยาสมุนไพร” หนุนพัฒนาผลิตภัณฑ์สุขภาพ เครื่องสําอาง อาหารจากสมุนไพรไทยและกัญชา พร้อมยกขึ้นห้าง ตอบรับความต้องการของตลาด
กระทรวงสาธารณสุข จับมือเครือข่ายภูมิปัญญาการแพทย์แผนไทยทั้งรัฐและเอกชน จัดงาน “ครบเครื่องเรื่องกัญชา และเสน่ห์ยาสมุนไพร” หนุนพัฒนาผลิตภัณฑ์สุขภาพ เครื่องสําอาง อาหารจากสมุนไพรไทยและกัญชา พร้อมยกขึ้นห้าง ตอบรับความต้องการของตลาด ขยายโอกาสอาชีพแก่ผู้ประกอบการ ช่วยกระตุ้นเศรษฐกิจชาติ
วันนี้ (17 มีนาคม 2564) ที่ ศูนย์การค้าพาราไดซ์ พาร์ค กทม. นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พญ.อัมพร เบญจพลพิทักษ์ อธิบดีกรมการแพทย์แผนไทยและการแพทย์ทางเลือก พล.ร.อ.ชาญชัย เจริญสุวรรณ ประธานเครือข่ายพลังภูมิปัญญาการแพทย์แผนไทย นายสมพล ตรีภพนารถ กรรมการผู้จัดการธุรกิจศูนย์การค้า บริษัท เอ็ม บี เค จํากัด (มหาชน) และคณะผู้บริหารกระทรวงสาธารณสุข เปิดงาน “ครบเครื่องเรื่องกัญชา และเสน่ห์ยาสมุนไพร” เพื่อนําผลิตภัณฑ์สุขภาพ เครื่องสําอาง อาหารจากสมุนไพรไทยและกัญชา มาจัดแสดงและสาธิตวิธีการผลิต การนําไปใช้สร้างความเชื่อมั่นต่อคุณภาพ ประสิทธิภาพและความปลอดภัย ขยายโอกาสทางธุรกิจแก่ผู้ประกอบการ ช่วยกระตุ้นเศรษฐกิจชาติ
นายอนุทิน กล่าวว่า กระทรวงสาธารณสุข โดยกรมการแพทย์แผนไทยและทางแพทย์ทางเลือก ร่วมกับเครือข่ายพลังภูมิปัญญาการแพทย์แผนไทยและบริษัท เอ็ม บี เค จํากัด (มหาชน) ได้ส่งเสริมการนําพืชเศรษฐกิจ มาบูรณาการใช้กับภูมิปัญญาไทย โดยเฉพาะพืชกัญชาที่นํามาใช้ทางการแพทย์ทั้งแผนปัจจุบันและการแพทย์แผนไทย เพิ่มทางเลือกให้กับประชาชน โดยได้มีการศึกษาวิจัย พัฒนาต่อยอดกัญชาและสมุนไพรไทย เป็นผลิตภัณฑ์สุขภาพ แปรรูปเป็นอาหาร เครื่องสําอาง ได้รับความนิยมอย่างแพร่หลาย มีผู้สนใจนําไปพัฒนาเป็นผลิตภัณฑ์ใหม่ๆ สร้างมูลค่าทางเศรษฐกิจนับแสนล้านบาท
“การจัดงานครั้งนี้ จะเป็นโอกาสอันดีที่จะให้ประชาชนและผู้ประกอบเข้ามาเรียนรู้ การนําสมุนไพรและพืชกัญชา มาผลิตและพัฒนาเป็นผลิตภัณฑ์สุขภาพอย่างถูกกฎหมาย สร้างโอกาสทางธุรกิจให้กับผู้ประกอบการ สร้างนวัตกรรม เกิดการจ้างงาน พร้อมที่จะขยายตลาดทั้งในประเทศและต่างประเทศ โดยใช้ธุรกิจด้านการแพทย์แผนไทยเป็นแรงขับเคลื่อน” นายอนุทินกล่าว
ด้านแพทย์หญิงอัมพร กล่าวว่า การจัดงาน “ครบเครื่องเรื่องกัญชา และเสน่ห์ยาสมุนไพร” ในครั้งนี้ มีกิจกรรม ประกอบด้วย เวทีเสวนาวิชาการกัญชาและสมุนไพร บริการคลินิกกัญชาทางการแพทย์ แบบผสมผสาน นิทรรศการวิชาการผลิตภัณฑ์กัญชาทางการแพทย์แผนไทย และการสาธิตทําผลิตภัณฑ์สุขภาพจากกัญชา อาทิ อาหารและเครื่องดื่มที่มีกัญชาเป็นส่วนผสม, ชาชงรูปแบบต่างๆ, น้ํามันนวด เป็นต้น และจําหน่ายผลิตภัณฑ์สมุนไพร อาหารเพื่อสุขภาพ จัดขึ้นระหว่างวันที่ 17 – 21 มีนาคม 2564 เวลา 11.00 – 20.00 น. ณ ศูนย์การค้า Paradise Park เขตประเวศ กทม. จึงขอเชิญชวนประชาชน นักธุรกิจ ที่สนใจ เข้าร่วมงาน เพื่อเป็นโอกาสการขยายธุรกิจ เกิดความคิดสร้างสรรค์นํากัญชาและสมุนไพรไทยไปพัฒนาต่อยอด เกิดการสร้างรายได้ สร้างอาชีพต่อไป
***********************17 มีนาคม 2564
รัฐบาลไทย-ข่าวทำเนียบรัฐบาล-เป็นปลื้ม
วันพุธที่ 17 มีนาคม 2564
เป็นปลื้ม
...
นายกรัฐมนตรี แสดงความยินดีที่โครงการปรับปรุงภูมิทัศน์คลองโอ่งอ่าง ได้รับรางวัล 2020 Asian Townscape Awards จากโครงการตั้งถิ่นฐานมนุษย์แห่งสหประชาชาติ ให้เป็นต้นแบบการปรับปรุงภูมิทัศน์ ที่มีความสอดคล้องระหว่างภูมิทัศน์ของเมืองกับรูปแบบการดําเนินชีวิต ถือเป็นความภาคภูมิใจในความสําเร็จของโครงการพัฒนาคูคลองของกรุงเทพมหานคร อันเป็นที่ยอมรับในระดับโลก
.
โครงการนี้จะเป็นต้นแบบของการปรับปรุงภูมิทัศน์พื้นที่อื่น ๆ ทั่วประเทศ รวมถึงเป็นต้นแบบการพัฒนาให้กับหลาย ๆ ประเทศทั่วโลก ให้สอดคล้องกับวิถีชีวิตของชุมชนได้อย่างมีประสิทธิภาพ
.
ที่ผ่านมา การปรับปรุงภูมิทัศน์โดยรอบบริเวณคูคลองเป็นเรื่องที่รัฐบาลให้ความสําคัญ เฉพาะในกรุงเทพมหานครมีการปรับปรุงและอยู่ระหว่างการปรับปรุงคลองแล้วหลายสาย เช่น คลองหลอด คลองผดุงกรุงเกษม คลองลาดพร้าว คลองช่องนนทรี โดยมีเป้าหมายสําคัญคือ ปรับภูมิทัศน์และรักษาเอกลักษณ์ของพื้นที่ เชื่อมโยงการเดินทาง การท่องเที่ยวกับวิถีชุมชนเข้าไว้ด้วยกัน เพื่อยกระดับคุณภาพชีวิตความเป็นอยู่ของประชาชนให้ดียิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ผู้ว่างงานมาทางนี้ !! งานกว่า 5,000 ตำแหน่งรอคุณอยู่
วันจันทร์ที่ 22 มีนาคม 2564
ผู้ว่างงานมาทางนี้ !! งานกว่า 5,000 ตําแหน่งรอคุณอยู่
...
โอกาสมาแล้ว... สําหรับผู้ว่างงาน ผู้ถูกเลิกจ้าง ประชาชนทั่วไปที่มีต้องการหางานทําที่ตรงกับความรู้ความสามารถ ทักษะ และได้สมัครงานกับนายจ้าง/สถานประกอบการจํานวนมากในคราวเดียว
.
ล่าสุดมีตําแหน่งงานกว่า 5,000 อัตรา จากสถานประกอบการชั้นนํารองรับคนหางาน โดยกระทรวงแรงงานอํานวยความสะดวกให้นายจ้าง/สถานประกอบการและผู้สมัครงานได้พบและรับการสัมภาษณ์ทันที ภายใต้ชื่องาน “Bangkok Job Fair 2021”
.
ภายในงานมีนายจ้าง/สถานประกอบการชั้นนํา เข้าร่วมรับสมัครงาน กว่า 40 บริษัท อาทิ บริษัท ซีพีออลล์ จํากัด (มหาชน) /บริษัท ซีพีเอฟ (ประเทศไทย) จํากัด /บริษัท เซ็นทรัล เรสตอรองส์ กรุ๊ป จํากัด /บริษัท ไมเนอร์ ฟู้ด กรุ๊ป จํากัด /บริษัท เอกชัย ดีสทริบิวชั่น ซิสเทมจํากัด (มหาชน) /บริษัท สยามแม็คโคร จํากัด (มหาชน) /บริษัท ทรูคอร์ปอเรชั่น จํากัด (มหาชน) /ธนาคารยูโอบี จํากัด (มหาชน) เป็นต้น
.
นอกจากนี้ ยังมีกิจกรรมสาธิตประกอบอาชีพอิสระที่ได้รับความนิยม และเป็นที่ต้องการของตลาดงาน 20 อาชีพ อาทิ การทํากระเป๋าบุผ้าปักริบบิ้น สายคล้องหน้ากากอนามัย สบู่สมุนไพร ตระกร้าผ้าย้อมคราม การทําเค้กกล้วยหอม บราวนี่ ขิงอ่อนดอง เป็นต้น
.
การให้คําแนะนําประกอบธุรกิจแฟรนไชส์ในรูปแบบ Food Truck บริการจัดหางานสําหรับคนพิการและผู้สูงอายุ บริการให้คําปรึกษาตาม พ.ร.บ. คุ้มครองคนหางาน การฝึกทักษะฝีมือแรงงาน การขึ้นทะเบียนผู้ประกันตน ม.33, ม.39, ม.40 และสิทธิประโยชน์ต่าง ๆ ตาม พ.ร.บ. ประกันสังคม และการให้บริการตรวจสุขภาพเบื้องต้น ฟรี โดยโรงพยาบาลวิภาราม พัฒนาการ
.
ผู้สนใจสามารถเข้าร่วมงานได้ระหว่างวันที่ 26 - 27 มี.ค. 64 ณ ฟอร์จูนสตรีท ศูนย์การค้าฟอร์จูนทาวน์ กรุงเทพมหานคร หากมีข้อสงสัยสอบถามรายละเอียดเพิ่มเติมได้ที่ สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมว.ทส. ประชุมผู้บริหารระดับสูงในสังกัด ย้ำ! การดำเนินงานยึดผลประโยชน์ของประชาชน เป็นที่ตั้ง
วันจันทร์ที่ 1 มีนาคม 2564
รมว.ทส. ประชุมผู้บริหารระดับสูงในสังกัด ย้ํา! การดําเนินงานยึดผลประโยชน์ของประชาชน เป็นที่ตั้ง
รมว.ทส. ประชุมผู้บริหารระดับสูงในสังกัด ย้ํา! การดําเนินงานยึดผลประโยชน์ของประชาชน เป็นที่ตั้ง
วันนี้ ( 1 มีนาคม 2564) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม(รมว.ทส.) เป็นประธานการประชุมผู้บริหารกระทรวงทรัพยากรธรรมชาติและสิ่งแวดล้อม ครั้งที่ 1/2564 โดยมี นายนพดล พลเสน ผู้ช่วยรัฐมนตรีฯ พร้อมด้วย นายยุทธพล อังกินันทน์ ที่ปรึกษาฯ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารระดับสูงในสังกัดกระทรวงฯ เข้าร่วมประชุม ณ ห้องอารีย์สัมพันธ์ อาคารกรมส่งเสริมคุณภาพสิ่งแวดล้อม
รมว.ทส. ได้เน้นย้ํา ให้ทุกหน่วยงานในสังกัด สร้างการมีส่วนร่วมในการปฏิบัติงาน สร้างความโปร่งใส และธรรมาภิบาลภายในหน่วยงาน โดยในการดําเนินงานแก้ไขปัญหาให้กับพี่น้องประชาชนขอให้ใช้ความจริงใจในการแก้ไขปัญหา ชี้แจงทําความเข้าใจ มีมนุษยสัมพันธ์ที่ดี ยึดผลประโยชน์ของประชาชนเป็นที่ตั้ง ปฏิบัติหน้าที่ภายใต้กฎ ระเบียบ อย่างเต็มกําลังความสามารถ และเมื่อเกิดปัญหาขอให้เร่งเข้าไปแก้ปัญหาให้แก่พี่น้องประชาชน มีการวิเคราะห์ปัญหา มีข้อมูลที่ถูกต้องสามารถตรวจสอบพิสูจน์ได้ เพื่อสร้างความเชื่อมั่นในการทํางานของกระทรวงฯ ให้เกิดขึ้นแก่ประชาชน อีกทั้ง ในการดําเนินงานขอให้แต่ละหน่วยงานทํางานร่วมกันเป็นน้ําหนึ่งใจเดียว เนื่องจากหลายภารกิจมีความเชื่อมโยงที่ต้องทํางานร่วมกัน ทั้งในเรื่องของการแก้ปัญหาการกัดเซาะชายฝั่ง โครงการ คทช. อุทยานมรดกโลก เป็นต้น
อีกทั้ง ในด้านงบประมาณขอให้เร่งรัดการดําเนินงานให้เป็นไปตามแผนงานและมาตรการเร่งรัดการใช้งบประมาณ และด้านกฎหมาย เกี่ยวกับกฎหมายระดับรองตาม พ.ร.บ.ต่างๆ ขอให้แต่ละหน่วยงานเร่งรัดดําเนินการ สําหรับเรื่องการแต่งตั้ง โยกย้ายเจ้าหน้าที่ของหน่วยงานในทุก ๆ ระดับให้ดําเนินการด้วยความโปร่งใส เป็นธรรม ทั้งในเรื่องความรู้ ความสามารถ ศักยภาพในการทํางาน มีความรับผิดชอบ และมีความเหมาะสม นอกจากนี้ รมว. ทส. ยังได้กล่าวเน้นย้ํา เรื่องการขออนุญาตเข้าทําประโยชน์หรืออยู่อาศัยในเขตพื้นที่ป่าที่อยู่ในความรับผิดชอบของกระทรวงฯ ให้หน่วยงานที่รับผิดชอบรายงานสถานการณ์การขออนุญาตใช้พื้นที่ให้กับปลัดกระทรวงฯ ทราบ ภายใน 15 วัน อีกด้วย
รัฐบาลไทย-ข่าวทำเนียบรัฐบาล-สธ.เพิ่มบทบาท 3 หมอ ทำความเข้าใจกลุ่มเป้าหมายให้เข้าถึงการรับวัคซีนโควิด 19
วันพุธที่ 10 มีนาคม 2564
สธ.เพิ่มบทบาท 3 หมอ ทําความเข้าใจกลุ่มเป้าหมายให้เข้าถึงการรับวัคซีนโควิด 19
กระทรวงสาธารณสุข เพิ่มบทบาท 3 หมอ ให้ความรู้และทําความเข้าใจในเรื่องวัคซีนโควิด 19 สํารวจและติดตามกลุ่มเป้าหมายในชุมชน โดยเฉพาะผู้สูงอายุ 60 ปีขึ้นไป และผู้มีโรคประจําตัว ให้เข้าถึงการรับวัคซีนอย่างทั่วถึง
กระทรวงสาธารณสุข เพิ่มบทบาท 3 หมอ ให้ความรู้และทําความเข้าใจในเรื่องวัคซีนโควิด 19 สํารวจและติดตามกลุ่มเป้าหมายในชุมชน โดยเฉพาะผู้สูงอายุ 60 ปีขึ้นไป และผู้มีโรคประจําตัว ให้เข้าถึงการรับวัคซีนอย่างทั่วถึง
นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ภายหลังประชุมคณะกรรมการการพัฒนาและขับเคลื่อนนโยบาย “คนไทยทุกครอบครัว มีหมอประจําตัว 3 คน” ครั้งที่ 2/2564 ว่า นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข มีโยบายให้ประชาชนมีหมอ 3 คน เป็นที่ปรึกษาดูแลสุขภาพประจําครอบครัว สร้างความรอบรู้ในการดูแลส่งเสริมสุขภาพตนเองและครอบครัวโดยหมอคนที่1 คือ อสม.หมอประจําบ้าน หมอคนที่ 2 หมอสาธารณสุข ในหน่วยบริการปฐมภูมิ อาทิ สถานีอนามัยเฉลิมพระเกียรติ60 พรรษานวมินทราชินี รพ.สต. สถานพยาบาลใกล้บ้านใกล้ใจ และหมอคนที่ 3 หมอครอบครัว คือ แพทย์ในโรงพยาบาลขณะนี้ มีครอบครัวที่มีหมอ 3 คนแล้ว 9,288,783 ครอบครัว ดูแลผู้ป่วยติดบ้าน ติดเตียง 555,129 คน และผู้สูงอายุติดสังคม 8,516,783 คน
นายแพทย์เกียรติภูมิกล่าวต่อว่า รัฐบาลได้มีนโยบายให้ทุกคนในประเทศได้รับการฉีดวัคซีนโควิด 19 ตามความสมัครใจ กระทรวงสาธารณสุขจึงได้เพิ่มบทบาท 3 หมอ บูรณาการการทํางานในสอดคล้องกับสถานการณ์ปัจจุบัน ซึ่งเดิมมีฐานข้อมูลกลุ่มเป้าหมายอยู่แล้ว โดยจะเน้นในกลุ่มผู้สูงอายุติดบ้านติดเตียงที่ต้องดูแลต่อเนื่อง กลุ่มผู้สูงอายุ 60 ปีขึ้น ผู้ที่มีโรคประจําตัว คือ โรคทางเดินหายใจเรื้อรังรุนแรง โรคหัวใจและหลอดเลือด โรคไตเรื้อรังระยะ 5 โรคหลอดเลือดสมอง โรคมะเร็งทุกชนิดที่อยู่ระหว่างการให้เคมีบําบัด รังสีบําบัด และภูมิคุ้มกันบําบัดโรคเบาหวาน และโรคอ้วน ซึ่งเป็นกลุ่มที่ต้องได้รับการฉีดวัคซีนโควิด 19 และประเทศไทยได้รับวัคซีนในกลุ่มเป้าหมายดังกล่าวแล้ว
สําหรับการดําเนินงาน จะมีหมอคนที่ 1 อสม.หมอประจําบ้าน ลงพื้นที่ให้ความรู้ ทําความเข้าใจในเรื่องวัคซีนโควิด 19 พร้อมสํารวจและติดตามกลุ่มเป้าหมายให้เข้าถึงการรับวัคซีน ส่วนหมอที่ 2 หมอสาธารณสุขช่วยดําเนินการร่วมกับ อสม.หมอประจําบ้าน และประสานกับหมอคนที่ 3 หมอครอบครัวที่โรงพยาบาล ซึ่งเป็นผู้ให้บริการฉีดวัคซีน และติดตามอาการไม่พึงประสงค์ ผ่านไลน์ “หมอพร้อม” และนอกจากนี้ ได้มอบให้กรมสนับสนุนบริการสุขภาพ จัดระบบฐานข้อมูล 3 หมอ รายงานแบบเรียลไทม์ ให้ได้ข้อมูลที่เป็นปัจจุบัน ในระบบhttp://3doctor.hss.moph.go.th และนําไปใช้ในการบูรณาการทํางานต่อไป
******************************** 10 มีนาคม 2564
***********************************
รัฐบาลไทย-ข่าวทำเนียบรัฐบาล-กยศ. พร้อมให้กู้ผ่านมือถือ 38,000 ล้านบาท ดีเดย์ 1 เม.ย.นี้
วันจันทร์ที่ 22 มีนาคม 2564
กยศ. พร้อมให้กู้ผ่านมือถือ 38,000 ล้านบาท ดีเดย์ 1 เม.ย.นี้
กยศ.เตรียมเงินงบประมาณ 38,000 ลบ. สําหรับให้กู้ยืมปีการศึกษา 2564 สร้างโอกาสการศึกษาให้ นร. นศ. กู้ยืมตั้งแต่ระดับมัธยมปลายถึงระดับ ป.โท สามารถยื่นขอกู้ยืมผ่านโทรศัพท์มือถือสมาร์ตโฟนด้วยแอป “กยศ. Connect” ตั้งแต่วันที่ 1 เม.ย.2564 เป็นต้นไป
กองทุนเงินให้กู้ยืมเพื่อการศึกษา (กยศ.) เตรียมเงินงบประมาณ 38,000 ล้านบาท สําหรับการให้กู้ยืมปีการศึกษา 2564 เพื่อสร้างโอกาสทางการศึกษาให้นักเรียน นักศึกษากู้ยืมตั้งแต่ระดับมัธยมศึกษาตอนปลายถึงระดับปริญญาโท โดยสามารถยื่นขอกู้ยืมผ่านโทรศัพท์มือถือสมาร์ตโฟนด้วยแอปพลิเคชัน “กยศ. Connect” ตั้งแต่วันที่ 1 เมษายน 2564 เป็นต้นไป
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “ในปีการศึกษา 2564 กองทุนได้เตรียมเงินงบประมาณให้กู้ยืมจํานวน 38,000 ล้านบาท เพื่อรองรับนักเรียน นักศึกษาจํานวนกว่า 624,000 ราย สามารถกู้ยืมได้สูงสุดถึง 200,000 บาทต่อปี ขึ้นอยู่กับหลักสูตรสาขาวิชาหรือประเภทวิชาที่เลือกเรียน และในปีนี้เป็นปีแรกที่กองทุนให้กู้ยืมเงินแก่นักศึกษาระดับปริญญาโท สําหรับเงื่อนไขการกู้ยืมแบ่งเป็น 4 ลักษณะ ดังนี้ ลักษณะที่ 1 นักเรียนหรือนักศึกษาที่ขาดแคลนทุนทรัพย์ ลักษณะที่ 2 นักเรียนหรือนักศึกษาที่ศึกษาในสาขาวิชาที่เป็นความต้องการหลัก ซึ่งมีความชัดเจนของการผลิตกําลังคนและมีความจําเป็นต่อการพัฒนาประเทศ ลักษณะที่ 3 นักเรียนหรือนักศึกษาที่ศึกษาในสาขาวิชาขาดแคลน หรือที่กองทุนมุ่งส่งเสริมเป็นพิเศษ ลักษณะที่ 4 นักเรียนหรือนักศึกษาที่เรียนดี เพื่อสร้างความเป็นเลิศ โดยให้กู้ในระดับปริญญาโท
ทั้งนี้ สามารถตรวจสอบรายละเอียดสาขาวิชาและเงื่อนไขการให้กู้ยืมทั้ง 4 ลักษณะได้ที่เว็บไซต์กองทุน www.studentloan.or.th โดยนักเรียน นักศึกษาสามารถยื่นกู้ผ่านแอปพลิเคชัน “กยศ. Connect” ได้ตั้งแต่วันที่ 1 เมษายน 2564 เป็นต้นไป และสอบถามรายละเอียดได้ที่สถานศึกษาที่ผู้กู้ประสงค์จะศึกษาต่อ กองทุน ขอยืนยันว่า กองทุนจะเป็นหลักประกันของทุกครอบครัว เพื่อให้บุตรหลานและนักเรียน นักศึกษารุ่นหลังมีโอกาสเข้าถึงการศึกษาได้ทุกคน โดยไม่มีการจํากัดโควตาการให้กู้ยืมแต่อย่างใด หากมีข้อสงสัยสามารถสอบถามได้ที่ไลน์บัญชีทางการ “กยศ.” หรือโทร. 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สธ.ย้ำฉีดวัคซีนโควิด 19 แล้วยังต้องการ์ดสูง รอเวลาสร้างภูมิคุ้มกันหมู่
วันพุธที่ 10 มีนาคม 2564
สธ.ย้ําฉีดวัคซีนโควิด 19 แล้วยังต้องการ์ดสูง รอเวลาสร้างภูมิคุ้มกันหมู่
สธ.ย้ําฉีดวัคซีนโควิด 19 แล้วยังต้องการ์ดสูง รอเวลาสร้างภูมิคุ้มกันหมู่
กระทรวงสาธารณสุขเผยผู้ป่วยโควิด 19 หายกลับบ้านแล้วร้อยละ 97.6 เหลือรักษาจริง 509 ราย สถานการณ์โดยรวมดีขึ้น แต่ยังเฝ้าระวังเชิงรุกต่อเนื่อง ส่วนผลการให้บริการวัคซีนโควิดรวม 10 วัน ฉีดแล้ว 33,621 ราย ย้ําฉีดวัคซีนแล้วยังต้องใส่หน้ากาก ล้างมือ เว้นระยะห่าง เพราะต้องใช้เวลาในการสร้างภูมิคุ้มกันจนครอบคลุมประชากร
วันนี้ (10 มีนาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุขจ.นนทบุรี นายแพทย์เฉวตสรร นามวาท รักษาราชการแทนผู้อํานวยการกองควบคุมโรคและภัยสุขภาพในภาวะฉุกเฉินกรมควบคุมโรค แถลงข่าวสถานการณ์โรคโควิด 19 และการฉีดวัคซีนโควิด 19 ในประเทศไทย ว่า วันนี้ประเทศไทยมีผู้ติดเชื้อรายใหม่ 39 ราย มาจากระบบเฝ้าระวังในโรงพยาบาล 21 ราย ค้นหาเชิงรุกในชุมชน 13 ราย และเดินทางมาจากต่างประเทศ 5 ราย ไม่มีผู้เสียชีวิต ทําให้การติดเชื้อระลอกใหม่ตั้งแต่วันที่ 15 ธันวาคม 2563 - 10 มีนาคม 2564 มีผู้ติดเชื้อสะสม 22,303 ราย รักษาหายแล้ว 21,769 ราย คิดเป็นร้อยละ 97.61 เหลือผู้ป่วยรักษาเพียง 509 ราย
นายแพทย์เฉวตสรร กล่าวต่อว่า สถานการณ์โรคโควิด 19 ของประเทศไทยดีขึ้น ผู้ติดเชื้อรายใหม่อยู่หลักสิบต่อเนื่องกว่าสัปดาห์ มีการค้นหาเชิงรุกอย่างต่อเนื่อง เช่น อ.แม่สอด จ.ตาก แม้ภาพรวมคงตัว แต่ยังตรวจคัดกรองแรงงานต่างด้าวที่ขึ้นทะเบียนรายใหม่ โดยวันที่ 15 กุมภาพันธ์ – 7 มีนาคม 2564 ตรวจ 3,039 ราย พบเชื้อ 6 ราย วันที่ 8-9 มีนาคม 2564 ตรวจ 724 ราย ไม่พบการติดเชื้อ ส่วน จ.ปทุมธานี พบการติดเชื้อกลุ่มก้อนแรกในตลาด จากนั้นพบอีกกลุ่มที่โรงชําแหละเนื้อสุกร พบผู้ติดเชื้อรายสุดท้ายวันที่ 28 กุมภาพันธ์ 2564 โดยพื้นที่พยายามลดความแออัดในตลาด มีบัตรรับรองปลอดโควิดให้ผู้ค้า
“สําหรับผู้เดินทางมาจากต่างประเทศและเข้ารับการกักตัวยอดสะสมจนถึงปัจจุบัน มีจํานวน 256,705 รายพบผู้ติดเชื้อ 2,262 ราย จาก 85 ประเทศ คิดเป็นร้อยละ 0.88 โดยประเทศต้นทางที่มีการติดเชื้อสูง ทําให้ผู้เดินทางเข้ามามีโอกาสตรวจเจอเชื้อสูงด้วย แต่การพบผู้ติดเชื้อในพื้นที่กักตัวที่ควบคุมดูแลตามมาตรฐาน ไม่มีการไปสัมผัสคนอื่นเมื่อเจอติดเชื้อส่งเข้ารักษาตามแนวทาง จึงไม่ใช่เรื่องที่น่ากังวลแต่อย่างใด” นายแพทย์เฉวตสรรกล่าว
นายแพทย์เฉวตสรรกล่าวว่า สําหรับการฉีดวัคซีนโควิด 19 ตั้งแต่วันที่ 28 กุมภาพันธ์ - 9 มีนาคม 2564 รวม 10 วัน มีผู้เข้ารับการฉีดวัคซีนแล้ว 33,621 ราย สําหรับการฉีดวัคซีนร่างกายอาจเกิดปฏิกิริยาขึ้นได้ตามปกติเช่น ปวดบวมบริเวณที่ฉีด วิงเวียนศีรษะ มีไข้ต่ําๆ ปวดเมื่อยเนื้อตัว เป็นต้น ซึ่งเป็นอาการไม่รุนแรงสามารถหายได้เองโดยมีการรายงานปฏิกิริยาเหล่านี้ผ่านระบบไลน์หมอพร้อม ขณะนี้มีรายงาน 2,984 ราย คิดเป็นร้อยละ 8.8 ถือว่าน้อยมากเมื่อเทียบกับผลการศึกษาวิจัยทั่วโลกที่พบถึง 1 ใน 3 ทั้งนี้ เมื่อฉีดวัคซีนครบ 2 เข็มแล้วองค์การอนามัยโลกย้ําว่ายังต้องใส่หน้ากาก ล้างมือ และเว้นระยะห่าง เนื่องจากต้องใช้เวลาถึงจะเพิ่มภูมิคุ้มกันจนมีความครอบคลุมสูงและประสิทธิภาพของวัคซีนคือป้องกันการเสียชีวิต การป่วยหนัก ส่วนการป้องกันการติดเชื้อและป้องกันการแพร่เชื้อยังต้องรอผลการศึกษาในระยะยาว ดังนั้น หลังฉีดวัคซีนแล้วยังต้องยกการ์ดสูง
************************* 10 มีนาคม 2564
รัฐบาลไทย-ข่าวทำเนียบรัฐบาล-ดีอีเอส เปิดเวทีประชุมเชิงปฏิบัติการเพื่อระดมความคิดเห็นต่อ (ร่าง) กรอบแผนแม่บทการดำเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564-2568
วันจันทร์ที่ 15 มีนาคม 2564
ดีอีเอส เปิดเวทีประชุมเชิงปฏิบัติการเพื่อระดมความคิดเห็นต่อ (ร่าง) กรอบแผนแม่บทการดําเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564-2568
ดีอีเอส เปิดเวทีประชุมเชิงปฏิบัติการเพื่อระดมความคิดเห็นต่อ (ร่าง) กรอบแผนแม่บทการดําเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564-2568
เมื่อวันที่ 15 มีนาคม 2564 นายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เข้าร่วมประชุมเชิงปฏิบัติการเพื่อระดมความคิดเห็นต่อ (ร่าง) กรอบแผนแม่บทการดําเนินงานด้านการส่งเสริมและการคุ้มครองข้อมูลส่วนบุคคล พ.ศ. 2564-2568 ณ โรงแรมเซ็นทรา ศูนย์ราชการแจ้งวัฒนะ โดยการจัดทําแผนแม่บทดังกล่าว มีวัตถุประสงค์เพื่อกําหนดเป้าหมาย ทิศทางการดําเนินงานที่เกี่ยวข้องกับการส่งเสริม และการคุ้มครองข้อมูลส่วนบุคคล รวมทั้งแนวทางการแก้ไขปัญหา อุปสรรค และการบูรณาการจัดสรรทรัพยากร เพื่อประโยชน์สําหรับการคุ้มครองข้อมูลส่วนบุคคลของประเทศให้มีความสอดคล้อง เป็นไปในทิศทางเดียวกัน และสอดคล้องกับแนวทางการคุ้มครองข้อมูลส่วนบุคคลในระดับสากล ซึ่งจะจัดให้มีการประชุมเชิงปฏิบัติการฯ จํานวน 5 ครั้ง ในรูปแบบออนไลน์ เพื่อรับฟังความคิดเห็นจากทุกภาคส่วนที่เกี่ยวข้อง ทั้งในกรุงเทพฯ ปริมณฑล และส่วนภูมิภาค อย่างรอบด้าน รวมทั้งได้มีการศึกษาแผนงานที่เกี่ยวข้องกับการคุ้มครองข้อมูลส่วนบุคคลของต่างประเทศ เพื่อนํามากําหนดเป็น (ร่าง) กรอบแผนแม่บทฯ จากนั้นจะนําความคิดเห็นดังกล่าวไปปรับปรุงเป็น (ร่าง) แผนแม่บทฯ เพื่อเสนอต่อคณะกรรมการคุ้มครองข้อมูลส่วนบุคคล และคณะกรรมการดิจิทัลเพื่อเศรษฐกิจและสังคมแห่งชาติ ตามลําดับต่อไป
*******************
รัฐบาลไทย-ข่าวทำเนียบรัฐบาล-เร่งรัดการดำเนินโครงการยกระดับแปลงใหญ่ฯ
วันอังคารที่ 23 มีนาคม 2564
เร่งรัดการดําเนินโครงการยกระดับแปลงใหญ่ฯ
กระทรวงเกษตรฯ ชี้แจงเร่งรัดการดําเนินโครงการยกระดับแปลงใหญ่ฯ ให้ได้ตามเป้าหมาย
วันจันทร์ที่ 22 มีนาคม 2564 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมชี้แจงเร่งรัดการดําเนินโครงการยกระดับแปลงใหญ่ด้วยเกษตรสมัยใหม่และเชื่อมโยงตลาดผ่านระบบประชุมทางไกลออนไลน์ด้วยโปรแกรม Application : Zoom ณ ห้องประชุมจําลอง อัตนโถ สํานักงานการปฏิรูปที่ดินเพื่อเกษตรกรรม โดยมีหน่วยงานส่วนกลางที่รับผิดชอบเข้าร่วมชี้แจง ให้แก่เจ้าหน้าที่ผู้รับผิดชอบในส่วนภูมิภาคทั้ง 77 จังหวัด
ทั้งนี้ ที่ประชุมได้ชี้แจงแนวทางในการแก้ไขปัญหาอุปสรรคในการดําเนินงานโครงการ โดยปัจจุบันมีแปลงใหญ่ที่แจ้งเข้าร่วมโครงการแล้ว จํานวน 2,856 แปลง และเร่งรัดให้จังหวัดที่มีจํานวนแปลงใหญ่เข้าร่วมโครงการยังไม่ถึงเป้าสร้างทีมสร้างการรับรู้ให้แปลงใหญ่ที่สมัครให้มีความรู้ความเข้าใจอย่างถูกต้องชัดเจน เพื่อประกอบการตัดสินใจเข้าร่วมโครงการให้ได้ตามเป้าหมายที่วางไว้ต่อไป
รัฐบาลไทย-ข่าวทำเนียบรัฐบาล-ดีอีเอส - ปปส. หารือบูรณาการข้อมูลหน่วยงานในสังกัด ก.ยุติธรรม ให้เหมาะสมปลอดภัย หลัง พ.ร.บ.ข้อมูลส่วนบุคคลมีผลบังคับใช้  เน้นหนุนงานบำบัดรักษา-ฟื้นฟูผู้ติดยาเสพติด
วันพุธที่ 10 มีนาคม 2564
ดีอีเอส - ปปส. หารือบูรณาการข้อมูลหน่วยงานในสังกัด ก.ยุติธรรม ให้เหมาะสมปลอดภัย หลัง พ.ร.บ.ข้อมูลส่วนบุคคลมีผลบังคับใช้  เน้นหนุนงานบําบัดรักษา-ฟื้นฟูผู้ติดยาเสพติด
ดีอีเอส - ปปส. หารือบูรณาการข้อมูลหน่วยงานในสังกัด ก.ยุติธรรม ให้เหมาะสมปลอดภัย หลัง พ.ร.บ.ข้อมูลส่วนบุคคลมีผลบังคับใช้  เน้นหนุนงานบําบัดรักษา-ฟื้นฟูผู้ติดยาเสพติด
เมื่อวันที่9มีนาคม2564นายภุชพงค์โนดไธสงรองปลัดกระทรวงดิจิทัลเพื่อเศรษฐกิจและสังคมเป็นประธานการประชุมหารือเรื่องการบังคับใช้พ.ร.บ.คุ้มครองข้อมูลส่วนบุคคลพ.ศ. 2562กับการบริหารระบบข้อมูลเพื่อสนับสนุนงานด้านการบําบัดรักษาและฟื้นฟูผู้ติดยาเสพติด(บสต.)โดยรองปลัดฯทําหน้าที่ในฐานะเลขาธิการสํานักงานคณะกรรมการคุ้มครองข้อมูลส่วนบุคคล(สคส.)ร่วมกับสํานักงานป.ป.ส.กระทรวงยุติธรรมซึ่งมีนายธนากรคัยนันท์รองเลขาธิการปปส.พร้อมคณะร่วมประชุมณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมในการนี้ที่ประชุมได้พิจารณาเรื่องการเชื่อมโยงแลกเปลี่ยนข้อมูลของปปส.กับหน่วยงานที่เกี่ยวข้องได้แก่หน่วยงานภายใต้สังกัดกระทรวงสาธารณสุขและกระทรวงยุติธรรม ให้เหมาะสมปลอดภัยและสอดคล้องกับพ.ร.บ.คุ้มครองข้อมูลส่วนบุคคลพ.ศ.2562
************
รัฐบาลไทย-ข่าวทำเนียบรัฐบาล-รมว.พม. ย้ำ พมจ.ทั่วประเทศ คือทีมประเทศไทย ร่วมพัฒนาคุณภาพชีวิตกลุ่มเปราะบางระดับพื้นที่ พร้อมใช้ "สมุดพกครอบครัว" นวัตกรรมขจัดความยากจน
วันพุธที่ 10 มีนาคม 2564
รมว.พม. ย้ํา พมจ.ทั่วประเทศ คือทีมประเทศไทย ร่วมพัฒนาคุณภาพชีวิตกลุ่มเปราะบางระดับพื้นที่ พร้อมใช้ "สมุดพกครอบครัว" นวัตกรรมขจัดความยากจน
รมว.พม. ย้ํา พมจ.ทั่วประเทศ คือทีมประเทศไทย ร่วมพัฒนาคุณภาพชีวิตกลุ่มเปราะบางระดับพื้นที่ พร้อมใช้ "สมุดพกครอบครัว" นวัตกรรมขจัดความยากจน
วันที่ 9 มี.ค. 64) เวลา 13.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มอบนโยบายการขับเคลื่อนการพัฒนาคุณภาพชีวิตกลุ่มเปราะบางระดับพื้นที่ให้กับพัฒนาสังคมและความมั่นคงของมนุษย์ (พมจ.) ทั่วประเทศ ในการประชุมเชิงปฏิบัติการ โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ณ โรงแรมปริ๊นซ์ พาเลซ มหานาค กรุงเทพฯ
นายจุติ กล่าวว่า ตนขอนําข้อสั่งการของ พลเอก ประยุทธ์ จันทร์โอชา นายกรัฐมนตรี มาซักซ้อมความเข้าใจให้ตรงกันตามเป้าหมายที่จะต้องทําและความคาดหวังที่จะต้องมี ภายหลังได้ลงนามบันทึกข้อตกลงความร่วมมือ (MOU) โครงการบูรณาการเพื่อพัฒนาคุณภาพชีวิตกลุ่มเปราะบางรายครัวเรือน ระหว่าง 12 กระทรวง 1 หน่วยงาน เพื่อบูรณาการแก้ไขปัญหาความยากจนอย่างจริงจัง ตามที่ธนาคารโลกบอกว่าประเทศไทยจะขยับเคลื่อนตัวไปไม่ได้ หากไม่แก้ไขประชาชนระดับล่าง ซึ่งตรงกับภารกิจของกระทรวง พม. ที่ต้องเร่งแก้ไขครอบครัวเปราะบาง ซึ่งมีประมาณ 4.1 ล้านครัวเรือน ตามที่นายกรัฐมนตรีได้เน้นย้ําในภารกิจนี้ว่าทุกคนคือทีมประเทศไทย
นายจุติ กล่าวต่อไปว่า ส่วนการแก้ไขปัญหาครอบครัวเปราะบางนั้น จะดําเนินการภายใต้คณะกรรมการขจัดความยากจนและพัฒนาคนทุกช่วงวัยอย่างยั่งยืน ตามหลักปรัชญาของเศรษฐิจพอเพียง (คจพ.) โดยมี พลเอก ประวิตร วงษ์สุวรรณ รองนายกรัฐมนตรี เป็นประธาน ซึ่งจะมีการนัดประชุมครั้งแรกในวันที่ 19 มีนาคม 2564 โดยมีกระทรวงมหาดไทยเป็นหลัก ส่วนหน่วยงานที่เหลือจะร่วมกันแก้ไขปัญหา โดยมีเป้าหมายคนจนต้องหมดจากประเทศไทย ส่วนจะตั้งเป้าหมายไว้กี่ปีนั้น ยังไม่ทราบ แต่ประเทศจีนใช้เวลาแก้ไขปัญหาความยากจน 12 ปี เพราะมีอํานาจและทรัพยากรมาก แต่ประเทศไทยจะพยายามใช้เทคโนโลยีมาช่วยในเรื่องความแม่นยํา ของบริการข้อมูล เพื่อเพิ่มความรวดเร็ว และประสานงาน ซึ่งเชื่อมั่นว่าจะช่วยลดความขัดแย้งไปได้มาก
นายจุติ กล่าวเพิ่มเติมว่า การแก้ปัญหาความยากจน จะมีนวัตกรรม "สมุดพกครอบครัว" ซึ่งเป็นนวัตกรรมขจัดความยากจนของหลายประเทศ อย่างประเทศจีนได้นํามาทํามากที่สุด คล้ายกับหลักเกณฑ์คนไข้ด้านสังคมอยู่ในห้องไอซียู แล้วมีแพทย์เฉพาะทางหรือแต่ละกระทรวงมาดูว่าจะรักษาได้อย่างไรให้คนไข้หาย ให้ยารักษาหรือมาตรการช่วยเหลืออย่างไร โดยมี พลเอก ประวิตร วงษ์สุวรรณ เป็นเสมือนหัวหน้าแพทย์ พลเอก ประยุทธ์ จันทร์โอชา เป็นเสมือนผู้อํานวยการโรงพยาบาล ส่วนกระทรวง พม. เป็นเสมือนแพทย์ประจําตัว มีหน้าที่เฝ้าระวังดูแลผู้ป่วย และรายงานผลให้หัวหน้าแพทย์ และผู้อํานวยการโรงพยาบาลรับทราบ โดยจะมีการปรับการรักษาหรือมาตรการช่วยเหลือให้เหมาะสม ทั้งนี้ สมุดพกครอบครัวจะทําเป็นเล่มเก็บไว้แต่ละบ้าน และสมุดอิเล็กทรอนิกส์ ที่แต่ละกระทรวงสามารถมอนิเตอร์ได้ เพื่อจะรู้ว่าต้องทําหน้าที่อะไร โดยจะมีการลงพื้นที่ประเมินครอบครัวว่าเข้าถึงปัจจัย 4 สิทธิและสวัสดิการภาครัฐ การลดละเลิกอบายมุข ตลอดจนการมีอาชีพ อย่างไรก็ตาม เชื่อว่าหากครัวเรือนยากจนได้เข้าถึงมาตรการรอบด้านจะมีความเป็นอยู่ที่ดีขึ้น ในเบื้องต้น เป็นมาตรการที่เริ่มต้นในหลายจังหวัดเรียบร้อยแล้ว
รัฐบาลไทย-ข่าวทำเนียบรัฐบาล-กรุงเทพฯ กับการใช้รถไฟฟ้าเป็นระบบขนส่งสาธารณะหลัก
วันจันทร์ที่ 22 มีนาคม 2564
กรุงเทพฯ กับการใช้รถไฟฟ้าเป็นระบบขนส่งสาธารณะหลัก
รถไฟฟ้าเป็นระบบขนส่งสาธารณะหลัก ช่วยขนส่งผู้โดยสารจากที่อยู่อาศัยย่านชานเมืองเข้าสู่พื้นที่ธุรกิจย่านกลางเมือง
ซึ่งเส้นทางและพื้นที่รถไฟฟ้าระบบขนส่งสาธารณะหลัก จะมีกี่สาย กี่สถานี ไปดูจากรูปนี้กันได้เลย
รัฐบาลไทย-ข่าวทำเนียบรัฐบาล-เฮ! ขึ้นทางด่วนฟรีช่วงวันจักรี – สงกรานต์’64
วันจันทร์ที่ 22 มีนาคม 2564
เฮ! ขึ้นทางด่วนฟรีช่วงวันจักรี – สงกรานต์’64
...
แจ้งข่าวดีครับ! ช่วงหยุดยาวเดือน เม.ย. นี้ ประชาชนสามารถขึ้นทางด่วนได้ฟรีในวันจักรีและช่วงเทศกาลสงกรานต์ เพื่ออํานวยความสะดวกในการเดินทาง และช่วยลดภาระค่าใช้จ่าย ดังนี้
.
6 เม.ย. 64 (วันจักรี) และ 13 – 15 เม.ย. 64 (เทศกาลสงกรานต์)
- ทางพิเศษเฉลิมมหานคร (ทางด่วนขั้นที่ 1)
- ทางพิเศษศรีรัช (ทางด่วนขั้นที่ 2)
- ทางพิเศษอุดรรัถยา (บางปะอิน - ปากเกร็ด)
.
สําหรับทางพิเศษบูรพาวิถี (บางนา - ชลบุรี) และทางพิเศษกาญจนาภิเษก (บางพลี - สุขสวัสดิ์) ประชาชนสามารถใช้บริการได้ฟรีถึง 8 วันเต็ม (9 – 16 เม.ย. 64) ตั้งแต่เวลา 00.01 น. - 24.00 น.
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ห้ามพลาด!!PM Talk ตอนพิเศษ “นายกฯ รับการฉีดวัคซีนโควิด”
วันพุธที่ 17 มีนาคม 2564
ห้ามพลาด!!PM Talk ตอนพิเศษ “นายกฯ รับการฉีดวัคซีนโควิด”
...
รอชมกันสด ๆ ได้เลยครับ กับบรรยากาศการฉีดวัคซีนโควิด-19 ของนายกรัฐมนตรี และรายการ PM Talk ที่ครั้งนี้ นายกรัฐมนตรีจะพูดคุยกับรองนายกรัฐมนตรี และ รมว.สาธารณสุข นายอนุทิน ชาญวีรกูล และ ศ.นพ.ยง ภู่วรวรรณ ถึงประเด็นวัคซีนโควิด-19 ของไทยในหลายแง่มุม โดยเฉพาะการสร้างความเชื่อมั่นให้กับประชาชนและต่างประเทศ
.
ติดตามกันได้ที่เฟซบุ๊กเพจไทยคู่ฟ้า...สดจากทําเนียบรัฐบาล วันอังคารที่ 16 มี.ค. 64 เวลา 08.30 น. เป็นต้นไป
#ไทยคู่ฟ้า #รวมไทยสร้างชาติ #ร่วมต้านโควิด19
-------------------